Diari Oficial de la Generalitat Valenciana


Sumari del DOGV 4767, del 03-06-2004 (2004/5293)

Notificació a Mohammed Zbalah. Expedient número 095/2004.
---------------------------------------------------------

### Dades del document

Número de DOGV
:   4767

Data del DOGV
:   03-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5293


Organisme emissor
:   Conselleria de Territori i Habitatge

Tipus de document
:   Anunci

Notificació a Mohammed Zbalah. Expedient número 095/2004. [2004/E5293]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Mohammed Zbalah, amb últim domicili conegut al carrer de Juan Carlos, 22, de Redován (Alacant), acord d'iniciació de data 14 d'abril de 2004, dictat pel director general de Qualitat Ambiental en l'expedient sancionador número 095/9659 XFN, que s'està tramitant a la Unitat d'Inspecció del Territori d'aquesta conselleria:
  
Vistes les actuacions prèvies practicades a l'empara de l'article 12 del Reial Decret 1398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora.
  
Vist que en data 17 de febrer de 2004, a les 18.30 hores, agents de la patrulla de la Guàrdia Civil de Callosa de Segura, van poder comprovar que Mohammed Zbalah va realitzar l'abocament de la totalitat de l'oli usat del càrter del motor del vehicle marca Renault, model 19, matrícula NA-8074-Z, de la seua propietat, al costat de plantació agrícola a l'altura de la carretera Campaneta, sense número, paratge Séquia Callosa del terme municipal de Redován (Alacant), infringint amb això el que disposa l'article 47.2 de la Llei 10/2000, de 12 de desembre, de Residus de la Comunitat Valenciana, que prohibeix l'abandó, l'abocament o l'eliminació incontrolada de residus a tot el territori de la Comunitat Valenciana.
  
Vist que, els fets referits poden constituir una infracció d'acord amb el que tipifica l'article 73.4.a) en relació amb l'article 73.5.c) de la Llei 10/2000, de 12 de desembre, de Residus de la Comunitat Valenciana, qualificada com lleu, i la sanció del qual ve determinada en l'article 75.2.c) de la citada llei, el qual estableix:
  
«Les infraccions previstes en aquesta llei podran donar lloc a la imposició de totes o d'algunes de les següents sancions:
  
c) Infraccions lleus:
  
Multa de fins a 601,01 euros, excepte en els residus perillosos, que serà de fins a 6.010,12 euros.»
  
En el present supòsit correspondria una sanció de 301 euros (tres-cents un euros).
  
Vist que, amb independència de la sanció que corresponga l'infractor està obligat a la reposició o la restauració de les coses al ser i estat anteriors a la infracció comesa, segons l'article 78 de Llei 10/2000, de 12 de desembre, de Residus de la Comunitat Valenciana, i si no procedira a això, es podrà acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaren el 20% de la sanció establida, o l'execució subsidiària per compte de l'infractor i a la seua costa.
  
Tot això sense perjudici d'allò que resulte de la instrucció, i és l'òrgan competent per a la resolució del present expedient el director general de Qualitat Ambiental, per raó del que disposa l'article 80.1.a) de la Llei 10/2000, de 12 de desembre, de Residus de la Comunitat Valenciana i en l'article 15 del Decret 199/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, s'acorda:
  
La incoació del corresponent expedient sancionador a Mohammed Zbalah per una presumpta infracció de l'article 73.4.a) en relació amb l'article 73.5.c) de la Llei 10/2000, de 12 de desembre, de Residus de la Comunitat Valenciana, per actuació contrària al que estableix la dita llei.
  
Així mateix s'acorda nomenar instructora i secretària de l'expedient sancionador, a Amparo Renau Almela i a Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/1992, RJ-PAC i en l'article 13.2 del Reial Decret 1398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/1992, RJ-PAC.
  
Per raó del que estableix l'article 16.1 del RD 1398/1993, se li concedeix un termini de quinze dies, comptadors a partir del següent a la notificació del present acord, perquè aporte totes les al·legacions, documents o informacions que estime convenients i, si és procedent, propose prova concretant els mitjans dels quals pretenga valdre's, i li signifiquem que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1398/1993. Actuacions que poden formular-se en qualsevol de les dues llengües oficials de la Comunitat Valenciana, d'acord amb l'article 7 de l'Estatut d'Autonomia de la Comunitat Valenciana i l'article 10 de la Llei 4/1983, de 23 de novembre, d'Ús i Ensenyament del Valencià.
  
De conformitat amb el que disposa l'article 42.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en relació amb l'article 20.6 del Reial Decret 1398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, el termini per a la resolució i la notificació del present procediment serà de sis mesos. Transcorregut el citat termini sense haver dictat i notificat aquest es produirà la caducitat del procediment conforme al que disposa l'article 44.2 de la citada Llei 30/1992, de RJ-PAC.
  
I perquè servisca de notificació a l'interessat mencionat anteriorment, s'expedeix el present edicte.